ColecoVision

Coleco ColecoVision merupakan sebuah konsol permainan video yang dikeluarkan oleh syarikat Coleco pada sekitar tahun 1980-an. Idea kepada pembangunan konsol ini tercetus apabila pihak Coleco ingin membawa pengalaman bermain permainan arked di rumah. Beberapa aksesori juga dikeluarkan untuk konsol ini seperti alat pengawal stereng dan bebola penjejak sebagai salah satu cara untuk pengguna merasai pengalaman bermain permainan arked di rumah.

Sambutan terhadap penerimaan konsol ini sangat meriah di kalangan pengguna-pengguna di Amerika Syarikat kerana pihak Coleco menyertakan permainan video arked popular dari Nintendo iaitu Donkey Kong apabila pengguna membeli set konsol ini. Coleco membeli hak cipta permainan video Donkey Kong dari Nintendo selepas seorang juruteranya Eric Bromley berlepas ke Jepun untuk berbincang mengenai beberapa permainan video yang boleh dimainkan dalam konsol ColecoVision bersama ketua eksekutif Nintendo pada ketika itu Hiroshi Yamauchi.

 Spesifikasi 

Syarikat Coleco bertindak membeli banyak hak cipta permainan video arked dan membawa permainan video tersebut ke dalam konsol kerana spesifikasi yang terdapat dalam konsol ini yang membolehkan para pembangun permainan video membangunkan permainan video arked untuk konsol ini.

 Sistem terasCip mikropemproses Zilog Z80A NEC D780C-1 (8-bit) berkelajuan 3.58 MHzRAM 1 KBRAM video 16 KB Grafik dan suaraPalet warna 16 warnaResolusi skrin 256px x 192pxSaluran audio 3 saluran bunyi tona

 Rujukan 

Kategori:Konsol permainan video